Komisijos reglamentas (EB) Nr. 778/2002
2002 m. gegužės 7 d.
iš dalies keičiantis Reglamentą (EB) Nr. 2799/1999, nustatantį išsamias Tarybos reglamento (EB) Nr. 1255/1999 taikymo taisykles, susijusias su pagalbos už pašarams skirtą nugriebtą pieną ir nugriebto pieno miltelius suteikimu ir šių nugriebto pieno miltelių pardavimu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 509/2002 [2], ypač į jo 10 ir 15 straipsnius,
kadangi:
(1) Komisijos reglamentu (EB) Nr. 2799/1999 [3] su paskutiniais pakeitimais, padarytais Reglamentu (EB) Nr. 213/2001 [4], buvo iš naujo suformuluotas 1979 m. liepos 26 d. Komisijos reglamentas (EEB) Nr. 1725/79 dėl pagalbos už nugriebtą pieną, perdirbtą į kombinuotuosius pašarus, ir už nugriebto pieno miltelius, skirtus veršeliams šerti, suteikimo taisyklių [5]. Laikantis Reglamento (EEB) Nr. 1725/79 1 straipsnio 3 dalyje nustatytų sąlygų ir atsižvelgiant į jo praktinį taikymą, kombinuotųjų pašarų gamybai skirtų mišinių sudėtyje yra nugriebto pieno miltelių, į kuriuos gali būti dėta viena arba daugiau toje dalyje išvardytų sudedamųjų dalių. Kad nekiltų abejonių dėl Reglamento (EB) Nr. 2799/1999 4 straipsnio, kuriame yra nustatyti mišinių sudėties reikalavimai, aiškinimo, valstybės narės turėtų patvirtinti minėtą praktinį taikymą, o tas straipsnis atgaline data turi būti paaiškintas.
(2) Šiame reglamente numatytos priemonės atitinka Pieno ir pieno produktų verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2799/1999 4 straipsnio a punktas pakeičiamas ir išdėstomas taip:
"a) nugriebto pieno milteliai ir atitinkamais atvejais"
.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2002 m. gegužės 7 d.